รวบแก๊งพ.ท.ยี่เซ
ยึดยาบ้า1.4แสนเม็ด จากเหนือมาที่ลพบุรี,ชุดสกัดกั้นยาเสพติด บช.ปส.จับแก๊งค้ายานรก ขณะลำเลียงยาบ้า 1.4 แสนเม็ด มูลค่า 28 ล้านบาทจากชายแดนจังหวัดเชียงรายส่งพื้นที่ภาคกลาง 2 ผู้ต้องหาสารภาพสิ้นไส้ ได้เงินค่าจ้างเที่ยวละ 1 แสนบาท โยงคดีพบยาบ้า 3 ล้านเม็ด ซุกรถบรรทุกผักในปั๊มน้ำมัน จ.ปทุมธานี ที่ขยายผลออกหมายจับเจ้าของรถบรรทุกแล้ว ส่วนยาบ้ามีสัญลักษณ์ 999 สีแดง เป็นยี่ห้อของ พ.ท.ยี่เซ เจ้าพ่อยาเสพติดประเทศเพื่อนบ้านเหมือนกัน,ที่กองบัญชาการตำรวจปราบปรามยาเสพติด (บช.ปส.) เมื่อเวลา 14.00 น.วันที่ 27 มี.ค. พล.ต.อ.พงศพัศ พงษ์เจริญ รอง ผบ.ตร. พล.ต.ท.เรวัช กลิ่นเกษร ผบช.ปส. และ พล.ต.ต.ทนัย อภิชาตเสนีย์ ผบก.สกส.บช.ปส. แถลงจับกุมนายสมชาย ชาญชัยพิทักษ์สิน อายุ 30 ปี อยู่บ้านเลขที่ 400/161 หมู่ 9 ต.พัฒนานิคม อ.พัฒนานิคม จ.ลพบุรี และนายธเนศ แซ่ลี อายุ 31 ปี อยู่บ้านเลขที่ 184 หมู่ 1 ต.คีรีราษฎร์ อ.พบพระ จ.ตาก พร้อมของกลางยาบ้า 140,000 เม็ด ราคาประมาณ 28 ล้านบาท รถกระบะอีซูซุ ดีแมคซ์ สีเทา ทะเบียน บพ 2939 ลพบุรี รถกระบะเชฟโรเลต โคโลราโด สีเทา ทะเบียน บร 8710 พิษณุโลก รถกระบะนิสสัน ฟรอนเทียร์ สีเทา ทะเบียน บร 3496 เพชรบูรณ์ และโทรศัพท์มือถือ 4 เครื่อง จับกุมได้ที่โครงการบ้านเอื้ออาทร หมู่ 9 ต.พัฒนานิคม อ.พัฒนานิคม จ.ลพบุรี เมื่อเที่ยงวันที่ 26 มี.ค.,พล.ต.ต.ทนัยกล่าวว่า เจ้าหน้าที่ได้รับแจ้งจากสายลับว่าจะมีการลำเลียงยาเสพติดจาก จ.เชียงราย ลงมาในพื้นที่กรุงเทพฯ และปริมณฑล โดยใช้รถกระบะ 3 คัน กระทั่งเมื่อเวลา 06.00 น. วันที่ 26 มี.ค. เจ้าหน้าที่ตรวจพบรถกระบะต้องสงสัยดังกล่าวขับมาตามแบบแผนของแก๊งยาเสพติดในการลำเลียงยาเสพติด โดยมีรถนำ รถตาม และรถขนยาเสพติดขับตามกันมาบนทางหลวงหมายเลข 1 ผ่าน จ.นครสวรรค์ เจ้าหน้าที่จึงติดตามกลุ่มรถต้องสงสัย แต่รถคันที่คาดว่าจะเป็นรถใช้ขนยาเสพติดกลับใช้เส้นทางอื่นเพื่อหลบด่านตรวจยาเสพติดจุด อ.พยุหคีรี จ.นครสวรรค์ แล้ววิ่งไปตามถนนสายเลียบคลองชลประทานเข้าสู่ อ.เมืองลพบุรี ก่อนจะมุ่งหน้า อ.พัฒนานิคม จ.ลพบุรี จากนั้นรถกระบะทั้ง 3 คันได้เลี้ยวเข้าไปในโครงการบ้านเอื้ออาทร จ.ลพบุรี,ผบก.สกส.บช.ปส. กล่าวต่อไปว่า เจ้าหน้าที่ตัดสินใจแสดงตัวเข้าตรวจค้นรถทั้ง 3 คัน ในรถกระบะอีซูซุ ดีแมคซ์ สีเทา ทะเบียน บพ 2939 ลพบุรี มีนายสมชายเป็นคนขับ พบยาบ้า 140,000 เม็ด อยู่ในกระเป๋าเดินทางซุกซ่อนในกระบะท้ายรถที่มีผ้าใบปิดอีกชั้น รถกระบะเชฟโรเลต โคโลราโด สีเทา ทะเบียน บร 8710 พิษณุโลก เป็นรถนำทางมีนายธเนศ แซ่ลี เป็นผู้ขับ ส่วนรถกระบะนิสสัน ฟรอนเทียร์ สีเทา ทะเบียน บร 3496 เพชรบูรณ์ รถติดตาม พบจอดทิ้งอยู่ในบ้านเลขที่ 400/116 หมู่บ้านดังกล่าว ทราบว่ามีนายบุญเลิศ แซ่โซ้ง อายุ 28 ปี ชาว จ.น่าน และนายฐานันดร ชาญชัยพิทักษ์สิน อายุ 21 ปี ชาว จ.ตาก นั่งมาในรถ แต่ทั้ง 2 คนไหวทัน กระโดดข้ามรั้วหลังบ้าน หลบหนีไปได้ สอบสวนนายสมชายและนายธเนศรับสารภาพว่า รับค่าจ้าง 1 แสนบาท ขนยาไปส่งใน จ.พระนครศรีอยุธยา แจ้งข้อหาร่วมกันมียาเสพติดให้โทษประเภท 1 (เมทแอมเฟตามีนหรือยาบ้า)ไว้ในครอบครองเพื่อจำหน่าย ส่งพนักงานสอบสวน บช.ปส.,ด้าน พล.ต.อ.พงศพัศเผยว่า จากการตรวจสอบยาเสพติดลอตดังกล่าว พบว่ามีสัญลักษณ์ 999 สีแดงประทับอยู่เป็นของเครือข่าย พ.ท.ยี่เซ ยาลอตนี้มาจากแหล่งเดียวกับยาบ้า 3 ล้านเม็ด ที่ซุกซ่อนอยู่ในรถบรรทุกผักที่จอดทิ้งอยู่ในปั๊มเอสโซ่ จ.ปทุมธานี ยึดได้เมื่อวันที่ 24 มี.ค. ขยายผลพบว่าคนขับรถบรรทุกคันดังกล่าวคือนายเอกกวี พิทยาเลิศอำไพ อายุ 33 ปี อยู่บ้านเลขที่ 3 หมู่ 12 ต.คีรีราษฎร์ อ.พบพระ จ.ตาก ขณะนี้ศาลอาญาอนุมัติหมายจับที่ 48/2558 ลงวันที่ 26 มี.ค.2558 ข้อหามียาเสพติดประเภท 1 (เมทแอมเฟตามีนหรือยาบ้า) ไว้ในครอบครองเพื่อจำหน่ายโดยไม่ได้รับอนุญาต เบื้องต้นทราบว่า นายเอกกวีมีนายทุนอยู่เบื้องหลังเป็นผู้ออกเงินซื้อยาเสพติดจากเครือข่าย พ.ท.ยี่เซ ที่ผลิตในประเทศพม่า ก่อนให้ชาวม้งลำเลียงมาพักไว้ที่ อ.พบพระ จ.ตาก ส่งต่อพ่อค้ารายย่อยในภาคกลางและภาคใต้,รอง ผบ.ตร.กล่าวต่อไปว่า นอกจากนี้ ยังตรวจสอบพบว่า รถบรรทุกที่ถูกนำมาจอดทิ้งไว้นายเอกกวีซื้อมาจาก อ.สามพราน จ.นครปฐม เพื่อนำมาใช้ลำเลียงยาเสพติดมาจากภาคเหนือลงไปยังภาคใต้ เพราะหากใช้รถที่จดทะเบียนภาคเหนือจะถูกเจ้าหน้าที่เรียกตรวจค้นได้ง่าย จึงต้องเอารถจากจังหวัดอื่นมาใช้ลำเลียงยาเสพติดเพื่อหลีกเลี่ยงการตรวจค้นจากด่านตรวจต่างๆ อย่างไรก็ตาม เจ้าหน้าที่ยังพบว่า ปัจจุบันมีการลักลอบลำเลียงยาเสพติดเข้ามาพักไว้ในพื้นที่ จ.เชียงราย ก่อนจะลักลอบนำเข้าสู่ตอนในของประเทศ ใช้หลายวิธีในการหลบซ่อนไม่ว่าจะซุกซ่อนมากับรถบรรทุกขนาดใหญ่ รถพืชผลทางการเกษตร รถห้องเย็น รถโดยสารปรับอากาศ หรือรถบริษัทรับ-ส่งสินค้า และการลำเลียงต่อกันเป็นทอดๆ โดยจะมีรถนำทาง รถตาม และรถขนยาเสพติดขับตามกันมา
ชุดสกัดกั้นยาเสพติด บช.ปส.จับแก๊งค้ายานรก ขณะลำเลียงยาบ้า 1.4 แสนเม็ด มูลค่า 28 ล้านบาทจากชายแดนจังหวัดเชียงรายส่งพื้นที่ภาคกลาง 2 ผู้ต้องหาสารภาพสิ้นไส้ ได้เงินค่าจ้างเที่ยวละ 1 แสนบาท โยงคดีพบยาบ้า 3 ล้านเม็ด
ข่าวหน้า1,ยึดยาบ้า,ลำเลียงยาบ้า,สมชาย ชาญชัยพิทักษ์สิน,แถลงจับกุม,พงศพัศ พงษ์เจริญ,ธเนศ แซ่ลี,สัญลักษณ์ 999 สีแดง,ยี่ห้อ พ.ท.ยี่เซ,เจ้าพ่อยาเสพติด